Diari Oficial de la Generalitat Valenciana


Sumari del DOGV 4770, del 08-06-2004 (2004/5634)

Informació pública de les bases per a la provisió en propietat de tres places de policia local del cos de policia local, categoria d'agent, vacants en la plantilla de l'Ajuntament d'Alcalà de Xivert (Castelló).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5634


Data del document
:   12-05-2004

Organisme emissor
:   Ajuntament d'Alcalà de Xivert

Tipus de document
:   Convocatòria

Descriptors 

:   * Alcalà de Xivert
    * concurs administratiu
    * policia
    * administració local

Informació pública de les bases per a la provisió en propietat de tres places de policia local del cos de policia local, categoria d'agent, vacants en la plantilla de l'Ajuntament d'Alcalà de Xivert (Castelló). [2004/F5634]
  
Bases per a la provisió en propietat de tres places de policia local del cos de policia local, categoria d'agent, vacants en la plantilla de l'Ajuntament d'Alcalà de Xivert (Castelló)
  
1. Objecte de la convocatòria
  
L'objecte de la present convocatòria és la provisió en propietat de tres places d'agent de la policia local del cos de policia local de l'Ajuntament d'Alcalà de Xivert, vacants en la plantilla de funcionaris i incloses en l'oferta d'ocupació pública de 2003, pertanyents a l'escala d'administració especial, subescala servicis especials, classe policia local i els seus auxiliars, enquadrades en l'escala bàsica. Els correspon el nivell C de titulació.
  
2. Sistema de selecció
  
De les places convocades, dos seran proveïdes mitjançant oposició per torn lliure amb posterior curs selectiu i una mitjançant concurs de mèrits per torn de mobilitat, de conformitat amb el que establix l'annex I del Decret 88/2001, de 24 d'abril, del Govern Valencià. Si la plaça oferida a torn de mobilitat no fóra coberta per este procediment de selecció, incrementarà les que hagen de ser proveïdes per oposició lliure.
  
3. Condicions dels aspirants
  
Per a ser admesos a la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:
  
3.1. Torn lliure.
  
a) Tindre la nacionalitat espanyola.
  
b) Estar en possessió del títol de Batxiller Superior, Formació Professional II grau o equivalent o complides les condicions per a obtindre'l en la data que finalitze el termini de presentació d'instàncies. En tot cas, l'equivalència haurà de ser reconeguda per l'administració competent i degudament acreditada pels interessats.
  
c) No patir cap malaltia o defecte físic que impedisca l'acompliment de les funcions, d'acord amb els quadres d'exclusions mèdiques que s'establisquen, i tindre una estatura mínima d'1,65 metres els hòmens i 1,60 metres les dones.
  
d) Tindre complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.
  
e) No haver sigut separat mitjançant expedient disciplinari del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció de vehicles de les classes B i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
3.2. Torn de mobilitat.
  
a) Ser funcionari de carrera de la categoria que es convoca, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.
  
b) Haver romàs, almenys, dos anys com a funcionari de carrera en el lloc de treball des del quals es concursa.
  
c) No faltar menys de cinc anys per a passar a la situació de segona activitat.
  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determine.
  
e) No trobar-se suspés ni inhabilitat en ferm per a l'exercici de funcions públiques. Si es produïx la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.
  
g) Qualsevol altre requisit que s'establisca per a la mobilitat dels funcionaris de la policia local.
  
4. Presentació d'instàncies i documentació annexa
  
4.1. Les instàncies per a prendre part en la present convocatòria es dirigiran a l'alcaldessa d'este ajuntament, i poden utilitzar la instància model que facilitarà l'oficina d'informació municipal. Les instàncies es presentaran en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del següent de la publicació de l'extracte d'esta convocatòria en el Boletín Oficial del Estado.
  
En les instàncies per a prendre part en esta convocatòria, els aspirants hauran de manifestar que reunixen tots i cada un dels requisits exigits en estes bases, indicant a més si concorren per torn lliure o concurs de mèrits per mobilitat.
  
4.2. A les instàncies s'adjuntarà:
  
a) Resguard acreditatiu d'haver abonat els drets d'examen, que es xifren en 12,02 euros. El pagament d'estos drets podrà fer-se efectiu en el compte número 5979-5661-52-5798965594 de Bancaixa o mitjançant gir postal o telegràfic dirigit a la Tresoreria Municipal, en què haurà de fer-se constar la convocatòria a què correspon l'ingrés. Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre-hi part.
  
b) Aquells que opten pel torn de mobilitat hauran de presentar la documentació acreditativa dels mèrits al·legats per l'aspirant, mitjançant original de la mateixa o còpia compulsada. Esta documentació haurà d'acompanyar-se a la instància en sobre tancat que podrà ser lacrat. No es tindrà en compte cap mèrit que no s'acredite en eixe moment. La documentació serà tornada als concursants per torn de mobilitat, si no és realitza, una vegada siga ferma la resolució del procés.
  
5. Admissió d'aspirants
  
Per a ser admesos a les proves selectives, n'hi haurà prou que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, i que hagen abonat els drets d'examen.
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos, tant per al torn lliure, com per al de mobilitat. La dita resolució es publicarà en el Butlletí Oficial de la Província de Castelló, i tauler d'anuncis de l'ajuntament. Es concedirà un termini de 10 dies per a l'esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut el dit termini, sense que es formule reclamació, s'entendran definitives les dites llistes; en un altre cas es resoldran per l'Alcaldia, la qual elevarà a definitiva les llistes d'admesos i exclosos mitjançant resolució que serà publicada en els llocs indicats.
  
En el concurs de mèrits per a mobilitat es publicarà igualment llista d'aspirants admesos i exclosos, així com les causes de la seua exclusió.
  
En la resolució per la qual s'aproven les llistes, es determinarà el lloc, la data i l'hora del començament de les proves i la composició nominal del tribunal qualificador.
  
6. Tribunal qualificador
  
El tribunal qualificador, tant de les proves convocades per torn lliure, com del concurs per torn de mobilitat, estarà compost pels següents membres, tots ells amb veu i vot:
  
- President: l'alcalde president de l'ajuntament o regidor en qui delegue.
  
- Secretari: el de la corporació o funcionari en qui delegue, que actuarà a més com a vocal.
  
- Vocals:
  
· El regidor delegat de Seguretat o membre de la corporació en qui delegue.
  
· Un representant designat per la direcció general de la Generalitat Valenciana competent en matèria de policia local.
  
· Un representant designat per la direcció general de la Generalitat Valenciana competent en matèria d'administració local.
  
· El cap del cos de la policia local de la corporació convocant, o si no n'hi ha, un funcionari de la corporació d'igual o superior categoria, preferentment pertanyent al cos de la policia local.
  
· Dos representants dels funcionaris designats pels representants del personal funcionari de l'ajuntament.
  
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos en els llocs indicats. La corporació sol·licitarà dels òrgans corresponents la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud. El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física. En este cas, el seu nomenament es farà públic junt amb el del tribunal.
  
Tots els vocals del tribunal posseiran igual o superior titulació acadèmica que l'exigida per als llocs de treball oferits i han de pertànyer al mateix grup o superiors.
  
El tribunal no podrà constituir-se ni actuar sense l'assistència, com a mínim, de més de la meitat dels seus membres, titulars o suplents.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la vigent Llei de Procediment Administratiu Comú.
  
Als efectes del que disposa el Reial Decret 462/2002, de 24 de maig, el tribunal que actua en esta prova selectiva tindrà la categoria que corresponga de les arreplegades en aquell, tant de respecte de les assistències dels membres del tribunal com dels seus assessors i col·laboradors.
  
7. Començament i desenvolupament de l'oposició
  
El primer exercici començarà en la data que s'anunciarà en la resolució mitjançant la qual s'aprove la llista d'aspirants. La resta d'exercicis en la data i lloc que s'anunciarà exclusivament en el tauler d'anuncis de l'ajuntament.
  
Els aspirants seran convocats per a cada exercici en crida única, i perdran el seu dret quan es presenten en els llocs de celebració una vegada iniciades les proves o per la inassistència a estes, encara quan es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.
  
L'orde d'actuació dels aspirants en totes les proves selectives d'esta convocatòria i en particular en la realització d'aquells exercicis que no puguen realitzar-se conjuntament, serà l'alfabètic, i començarà pels aspirants el primer cognom dels quals comence per la lletra que es determinarà mitjançant sorteig previ.
  
El tribunal podrà requerir en qualsevol moment als aspirants que acrediten la seua identitat. A este fi hauran d'anar proveïts del document nacional d'identitat.
  
Les qualificacions de cada exercici es faran públiques el mateix dia en què s'acorden en el tauler d'edictes de l'ajuntament, on també s'anunciarà amb la deguda antelació establida reglamentàriament, el lloc, el dia i l'hora en què s'anunciarà l'exercici següent.
  
D'acord amb el que disposa l'article 6.2 del Decret del Govern Valencià 88/2001, de 24 d'abril, l'ajuntament proporcionarà als aspirants que ho sol·liciten la documentació necessària sobre els temes de matèries específiques relacionades amb l'entorn sociolocal.
  
8. Procediment de selecció: oposició torn lliure
  
Amb caràcter previ a l'inici de les proves, de manera preceptiva tots els aspirants que concórreguen per torn lliure, aportaran en la primera crida un certificat mèdic oficial en què es faça constar expressament la seua capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública. El període de vigència del certificat a estos efectes serà el de tres mesos al de la data de la seua expedició. La falta de presentació d'este certificat exclourà als aspirants de participar en el procés de selecció que es convoca.
  
Les proves de selecció que es convoquen constaran de les següents fases i exercicis.
  
1. Prova d'amidament d'estatura. De caràcter obligatori i eliminatori.
  
2. Prova psicotècnica. De caràcter obligatori i eliminatori.
  
Consistirà a superar els exercicis o proves psicotècniques aptitudinals i de personalitat d'acord amb el barem establit en l'annex III de l'Orde de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana número 2.413, de 23 de desembre de 1994.
  
Quedaran eximits de realitzar la dita prova els aspirants que acrediten haver superat estes en els municipis de la Comunitat Valenciana i hagueren sigut expressament homologades per l'Institut Valencià de Seguretat Pública. El període de validesa d'estes serà el d'un any des de la seua realització, i eximirà l'aspirant durant este període de tornar a realitzar-les.
  
La qualificació d'este exercici serà la de «apte» o «no apte», i haurà de superar com a mínim l'aspirant en el cas dels factors aptitudinals quatre dels sis factors a mesurar. Cal que supere en tots els casos el factor d'agilitat mental.
  
3. Proves d'aptitud física. De caràcter obligatori i eliminatori.
  
Consistiran a superar proves d'aptitud física que pose de manifest la capacitat per a l'acompliment del lloc de treball i el contingut i marques mínimes de les quals seran les següents:
  
- Pujada de corda amb presa de peus: hòmens, 4 metres; dones, 3 metres.
  
- Salt de longitud amb carrera: hòmens, 4 metres; dones, 3,80 metres.
  
- Salt d'altura: hòmens: 1,10 metres; dones, 1 metre.
  
- Carrera de velocitat de 60 metres: hòmens, 10 segons; dones, 12 segons.
  
- Carrera de resistència de 1.000 metres: hòmens, 4 minuts; dones, 4 minuts 10 segons.
  
- Natació, 50 metres: hòmens, 57 segons; dones, 1 minut.
  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com apte.
  
Es permetrà als aspirants la realització de dos intents per a la prova de pujada de corda i de tres intents per a les proves de salt d'altura i longitud.
  
4. Qüestionari. De caràcter obligatori i eliminatori.
  
Consistirà a contestar correctament per escrit un qüestionari d'un mínim de 50 preguntes i màxim de 75 preguntes, amb quatre respostes alternatives, una d'estes certa, en un temps màxim d'una hora i 30 minuts, sobre els temes allistats en els grups I a IV, ambdós inclusivament, del temari que s'arreplega com a annex d'estes bases. Per a la correcció d'esta prova es tindran en compte, en tot cas, les respostes errònies i es realitzarà conforme a la següent fórmula:
  
On: A=encerts; E=errors; n: nombre de respostes alternatives per pregunta; N= nombre de preguntes.
  
La qualificació d'este exercici serà de 0 a 10 punts, i cal obtindre una qualificació de 5 punts per a superar-lo.
  
5. Coneixement del valencià. De caràcter obligatori i no eliminatori.
  
Realització d'un exercici consistent a traduir del valencià al castellà i viceversa, un text proposat pel tribunal immediatament abans de realitzar l'exercici, en un temps a determinar.
  
Este exercici es qualificarà de 0 a 4 punts i no serà eliminatori.
  
6. Reconeixement mèdic. De caràcter obligatori i eliminatori
  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'annex de l'Orde de 22 de desembre de 1997 de la Conselleria de Presidència, publicada en el Diari Oficial de la Generalitat Valenciana número 3.175, de 3 de febrer de 1998.
  
Quedaran eximits de realitzar esta prova els aspirants que acrediten haver-les superat en els municipis de la Comunitat Valenciana i hagueren sigut expressament homologades per l'Institut Valencià de Seguretat Pública. El període de validesa d'estes serà el d'un any des de la seua realització i eximirà l'aspirant durant este període de tornar a realitzar-les, sempre que no es produïsquen malalties que, a juí del tribunal mèdic, justifiquen tornar-les a passar.
  
La qualificació d'este exercici serà d'apte o no apte, i seran eliminats els no aptes.
  
7. Desenvolupament del temari. De caràcter obligatori i eliminatori.
  
Consistent a desenvolupar per escrit durant un temps màxim d'una hora i 30 minuts i mínim d'una hora, dos temes elegits per l'aspirant de quatre extrets per sorteig, dels grups primer a quart, ambdós inclusivament, que componen el temari que s'inclou en l'annex d'estes bases. Els dits temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns. Es valorarà la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
8. Pràctic. De caràcter obligatori i eliminatori.
  
Consistirà en la realització d'un exercici escrit, amb una duració màxima d'una hora, que fixarà el tribunal abans de la realització d'este, que versarà sobre el desenvolupament d'un supòsit policial sobre les activitats, funcions i servicis propis de l'ocupació a què s'opta, així com, si és procedent, sobre la redacció de documents policials. Es valorarà la claredat i exposició de totes les actuacions i mesures que hagen d'adoptar-se en relació amb el supòsit plantejat.
  
La qualificació d'este exercici serà de 0 a 10 punts, i cal obtindre un mínim de 5 punts per a superar-lo.
  
9. Temes locals. De caràcter obligatori i no eliminatori.
  
Consistirà en l'exposició per escrit d'un tema dels que componen el grup V, que consten com a annex en estes bases en un temps màxim d'una hora i mínim de 45 minuts. Es valoraran els coneixements exposats, la claredat en l'exposició, netedat, redacció i ortografia, que en tot cas seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici serà de 0 a 5 punts.
  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i han de rebutjar-se a estos efectes totes les puntuacions màximes i mínimes quan entre estes hi haja una diferència de quatre punts o més. Servirà, si és procedent, com a punt de referència la puntuació màxima obtinguda. La dita diferència serà de dos punts quan es tracte de valorar els temes locals.
  
La qualificació final de les proves vindrà donada per les sumes de les puntuacions obtingudes en cada un dels exercicis.
  
9. Procediment de selecció. Torn de mobilitat
  
El concurs per a cobrir la plaça per torn de mobilitat s'efectuarà d'acord amb el barem de mèrits establit en l'Orde de la Conselleria de Presidència de 20 de gener de 1988 (DOGV núm. 3.203, de 13 de març de 1998), i s'ajustarà a les següents normes:
  
a) Abans de donar començament a la valoració dels mèrits aportats, es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als criteris i barems establits reglamentàriament (Orde de 5 de desembre de 1994 de la Conselleria d'Administració Pública i Orde de 22 de desembre de 1997 de la Conselleria de Presidència).
  
b) Els mèrits al·legats i qualssevol altres dades hauran d'estar referits a la data de terminació del termini de presentació d'instàncies.
  
c) Una vegada transcorregut el termini de presentació d'instàncies, estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública; en este cas haurà de comunicar-se tal circumstància a l'ajuntament convocant de la plaça oferida i adjudicada.
  
d) En qualsevol moment del procés d'adjudicació podrà demanar-se formalment dels interessats els aclariments, o, si és procedent, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.
  
e) L'orde de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'igualtat, es resoldrà en atenció a la major puntuació obtinguda en l'apartat de valoració de la formació, i si persistix, s'atendrà la data d'ingrés en els cossos de policia local de la Comunitat Valenciana, i adjudicarà el lloc al sol·licitant de major antiguitat.
  
10. Relació d'aprovats
  
10.1. Torn de mobilitat.
  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat. Pel tribunal es farà públic la relació d'aspirants aprovats per orde de puntuació aconseguida sense que en cap cas puguen declarar que han superat el procés selectiu un nombre d'aspirants superior al de places convocades, i s'elevarà posteriorment proposta de nomenament a l'òrgan competent prèvia presentació de la documentació exigida.
  
10.2. Torn lliure.
  
Finalitzades les proves selectives, el tribunal farà pública la relació d'aspirants aprovats, per orde de puntuació aconseguida en el tauler d'edictes de l'ajuntament i formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
El nombre d'aspirants aprovats en el procés selectiu no podrà excedir en cap cas el del nombre de places convocades.
  
Quan algun o alguns dels aspirants aprovats renunciaren a continuar el procés de selecció o siguen exclosos d'este per mancar d'algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i sense perjuí de la responsabilitat que si és procedent pogueren haver incorregut, el tribunal podrà proposar la inclusió en la llista d'admesos, el mateix nombre que el d'exclosos per les anteriors causes que hagen superat les proves selectives i pel mateix orde de puntuació, els quals s'incorporaran a la realització del curs selectiu en les mateixes condicions que els anteriors.
  
11. Presentació de documents
  
Els aspirants proposats pel tribunal hauran d'aportar a la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:
  
- Certificat de naixement expedit pel registre civil corresponent o fotocòpia del DNI, degudament compulsada.
  
- Original o fotocòpia compulsada del títol acadèmic exigible segons la present convocatòria.
  
- Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base tercera.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els que dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.
  
12. Curs selectiu. Torn lliure
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que se celebre, integrat per dos fases, una de formació i selecció en l'IVASP, amb una duració de 700 hores lectives, i una altra, una vegada superada l'anterior, de pràctiques en el mateix ajuntament, amb una duració de dos mesos. La qualificació del curs, tant del període teoricopràctic com de les pràctiques correspondrà a l'IVASP, i la seua valoració es realitzarà amb base a criteris objectius, que tindran en compte, entre altres, els següents extrems: assimilació dels coneixements impartits, responsabilitat, dedicació, actituds enfront del professorat i resta dels alumnes, i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Durant la realització del curs teoricopràctic, els aspirants seran nomenats per l'ajuntament convocant funcionaris en pràctiques d'este, i percebran les retribucions íntegres del lloc a què aspiren.
  
Els aspirants que hagueren realitzat amb anterioritat el curs selectiu per a l'accés a la categoria convocada en els municipis de la Comunitat Valenciana, quedaran exempts de realitzar-lo, mitjançant resolució del director general competent en matèria de policia, a proposta del director de l'IVASP, si no hagueren transcorregut més de quatre anys des de la data de realització i superació d'este i no s'haguera alterat substancialment el seu contingut.
  
13. Nomenament
  
13.1. Torn lliure.
  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda als efectes del seu nomenament com a funcionari de carrera. Igualment comunicarà la relació dels aspirants que no hagen superat el curs teoricopràctic. Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.
  
Efectuada l'anterior comunicació per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'ajuntament abonarà a l'aspirant la totalitat de les retribucions corresponents al lloc de treball a què aspira.
  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. Si no superen este segon, perdran definitivament el seu dret a participar en el procés de selecció instat.
  
13.2. Torn de mobilitat.
  
Presentada la documentació exigida i efectuat el nomenament com a agent del cos de policia local de l'ajuntament convocant, haurà de prendre possessió de la plaça en el termini dels 15 dies següents al moment del cessament en l'ajuntament de procedència, que haurà d'efectuar-se dins dels cinc dies hàbils següents a la data de publicació de la resolució del concurs.
  
El còmput del termini per al cessament s'iniciarà quan finalitzen els permisos o llicències que, si és procedent, hagen sigut concedides als interessats. L'agent de la policia local que haja cursat la seua sol·licitud per al concurs de mobilitat, estarà obligat a donar trasllat per escrit dels dits permisos o llicències a l'ajuntament convocant, i este podrà acordar mitjançant resolució motivada, la suspensió del gaudi d'estos. L'ajuntament de procedència del funcionari podrà ajornar el seu cessament en el mateix mitjançant resolució motivada, quan concórreguen necessitats del servici, per un període de temps no superior a 20 dies hàbils, comunicant la dita pròrroga a l'ajuntament convocant.
  
A tots els efectes, el termini que hi ha entre el cessament i la presa de possessió es considerarà com de servici actiu.
  
14. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En allò no previst en les presents bases, serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; la Llei 6/1999, de 19 d'abril, de Policies locals i de Coordinació de Policies Locals de la Comunitat Valenciana; el Decret 88/2001, de 24 d'abril, del Govern Valencià, i la resta de normes de desenvolupament.
  
15. Recursos
  
Contra les presents bases i totes els actes administratius definitius que se'n deriven els interessats podran interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
16. Borsa de treball
  
L'ajuntament podrà constituir una borsa de treball per a la provisió de possibles vacants fins que es procedisca a la celebració de les corresponents proves selectives en la següent oferta d'ocupació pública, i s'efectuaran nomenaments interins a favor d'aquells aspirants no inclosos en la proposta d'aprovats, que hagen aprovat algun exercici dels que constituïsquen el procés selectiu segons l'orde de prioritat que s'obtinga per la puntuació total aconseguida i amb preferència dels que hagen aprovat un nombre més gran d'exercicis.
  
17. Publicació
  
Estes bases es publicaran en el Butlletí Oficial de la Província de Castelló i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX
  
Temari
  
Grup I. Dret Constitucional i Administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referèndum.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de Llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim Local i Policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'ajuntament. La Junta de Govern Local. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i perduda de la condició de funcionari.
  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.
  
Grup III. Dret Penal, Policia Administrativa i Sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat i indemnitat sexual. Delictes relatius a la prostitució i a la corrupció de menors. Infraccions a les disposicions de tràfic i seguretat constitutives de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup IV. Policia de trànsit i circulació.
  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles a motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes Generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Tema 41. Història general d'Alcalà de Xivert. De la prehistòria a la conquista cristiana. L'època foral. El segle XIX.
  
Tema 42. Geografia física: situació, extensió, clima, orografia, geologia, xarxa hidrogràfica. Geografia econòmica: sectors econòmics: agricultura, ramaderia, indústria, construcció i turisme.
  
Tema 43. Societat actual d'Alcalà de Xivert; població i festejos.
  
Tema 44. Del carrer. Xarxes viàries principals. Camins principals. Guia de carrers d'Alcalà de Xivert. Guia de carrers de la zona costanera. Masies i altres nuclis habitables.